burgasdotpro/wikipedia huggingface dataset:
Pisznice-barlang

Pisznice-barlang (doslova "Jaskyňa Pisznice"; iné názvy: Pisznicei-barlang, Bőregér-lyuk, Nagy-pisznicei-barlang, Priesnitz-barlang, Piszlice-barlang, Pisznyicei hévizes barlang, Pisznyice-barlang) je jaskyňa nachádzajúca sa na severe Maďarska, pri meste Héreg a Lábatlan, v strednej časti pohoria Gerecse na jeho južnej strane v nadmorskej výške , pod rovnomenným vrchom ().
Je vápencového pôvodu s dĺžkou približne . Vznikla v období Trias. Krasový charakter jaskyne dokazujú veľkolepé kupoly. Kvapľová výzdoba jaskyne je žiaľ často poškodená vandalmi. Charakteristikou jaskyne sú skoro horizontálne rovnobežné chodby usporiadané nad sebou a vedľa seba. 
Jaskyňa je stálym zimným, a občasným letným sídlom mnohých, aj zriedkavých druhov netopierov.
Slovo Pisznice pochádza zo slovanského "Pisnice", "Pěsnica" (porov. čes. Písnice, slovinské Pesnica a podobne).
Externé odkazy.
Fotografie
Revival

Revival [rivajvl], prípadne revival band, je typ hudobnej skupiny hrajúcej prevzatý repertoár inej, zväčša už neexistujúcej skupiny. Väčšinou ide o hudobníkov s pozitívnym vzťahom k skupine, ktorí s obľubou interpretujú jej repertoár, pričom sa jej tak snažia vyjadriť poctu. 
Súčasťou mnohých revivalov je aj snaha prispôsobovať svoj imidž hudobným vzorom, a to za účelom hudobnej a pódiovej ilúzie. Vizáž a vystupovanie hudobníkov tak má za úlohu navodiť dojem opätovného zhmotnenia už neexistujúcej skupiny, čo je príťažlivým prvkom pre publikum. 
Termín revival sa však spája aj s invenčnou autorskou podobou coververzií, väčšinou však v období 60. rokov (napr. skupina Creedence Clearwater Revival), kedy hudobná popkultúra takpovediac vznikala a nebol dôvod na vytváranie „česť vyznávajúcich skupín“. 
Známe revivaly.
Medzi najznámejšie slovenské revivaly svetového formátu patrí bratislavská skupina Revival Jazz Band, košická skupina The Backwards, imitujúca britských The Beatles, či rovnako košická skupina Queenmania, ktorá je revivalom britskej skupiny Queen.
Cesta II. triedy 526 (Slovensko)

Cesta II. triedy 526 ("II/526") je cesta II. triedy na Slovensku v Banskobystrickom a Košickom kraji. Jej celková dĺžka je 164,273 km.
Priebeh.
Jedna z najdlhších ciest II. triedy začína v okrese Krupina na križovatke s cestou I/66 pri obci Devičie a pokračuje križovatkami s III/2560 a III/2570. Cesta pokračuje obcou Bzovík, kde sa križuje s III/2564. Ďalej nasledujú križovania s III/2565, III/2570, III/2573, III/2572, a opätovne s III/2570. Prvý úsek sa končí križovatkou s II/527 a III/2462 v obci Senohrad. 
Druhý úsek sa začína v obci Stará Huta križovatkou s II/591. Ďalej nasledujú križovania s III/2645 a III/2695 a následne cesta prichádza do Podkriváňa, kde sa napája na I/16. Nasleduje peáž s touto cestou, ktorá sa končí v susednej obci Kriváň. II/526 pokračuje cez Korytárky do Hriňovej, kde sa nachádza križovatka s II/529. Nasledujú Detvianska Huta a Látky a medzitým križovatky s III/2715, III/2722, III/2724. Cesta prichádza cez sedlo Prašivá do obce Kokava nad Rimavicou, kde sa križuje s II/595. Potom nasleduje stúpanie na vrch Chorepa, za ním klesanie od obce Klenovec. Tam sa križuje s III/2767 a pokračuje do mesta Hnúšťa, kde križuje cestu I/72. Ďalej nasledujú križovania s III/2780, III/2747, III/2768, III/2756, III/2755 a III/2753 v Ratkovej. Potom nasleduje križovatka s III/2823 a III/2844 v obci Sirk, III/2835 a III/2825 v obci Nandraž. Následne prichádza do mesta Jelšava, kde sa dvakrát po krátkej peáži križuje s II/532 a III/2826. Ďalej, už v košickom kraji, nasleduje križovatka s III/3037 a následne s II/587, s ktorou ide II/526 krátko v peáži. Odpojí sa od nej v Štítniku a pokračuje križovaním s III/3045 a vstupom do Rožňavskej Bane sa na križovatke s cestou I/67 komunikácia končí.
Medzi prvým a druhým úsekom II/526 sa nachádza vojenský výcvikový priestor Lešť a tento úsek je uzatvorený.
Elektrofilná adícia

Elektrofilná adícia je typ adičnej reakcie v organickej chémii, pri ktorej dochádza k rozpadu π väzby medzi dvoma uhlíkmi na dve σ väzby. Nevyhnutným predpokladom reakcie je preto výskyt násobnej väzby v reaktante a elektrofilná adícia je typická pre nenasýtené uhľovodíky (alkény a alkíny). Druhým reaktantom, ako vyplýva z mechanizmu, je zlúčenina ktorá dokáže disociovať na kladnú a zápornú časticu (napr. voda, halogénvodíky, halogény v prítomnosti Lewisovej kyseliny ako katalyzátora a pod.). Tak rozlišujeme: adíciu vody, adíciu halogénov, adíciu halogénovodíkov, ozónolýzu a i.
Mechanizmus reakcie.
Mechanizmus elektrofilnej adície je dvojstupňový. V prvom stupni dochádza k naviazaniu kladnej častice (nazývanej aj elektrofil) na π väzbu. Elektrónový pár dvojitej väzby vytvorí väzbu s kladnou časticou a na druhom uhlíku dvojitej väzby sa vytvorí čiastočný náboj. V druhom kroku dochádza k naviazaniu nukleofilnej častice (častice s voľným elektrónovým párom) na kladný uhlík.
Markovnikovovo pravidlo.
V prípade adície na nesymetrický alkén (napr. propén) je možný vznik dvoch produktov, no vzniká prevažne ten, kde je kladná častica naviazaná na ten uhlík dvojitej väzby, kde je viac vodíkov. Tento fakt je známy ako Markovnikovovo pravidlo.
Ignác Wittmann

Ignác Wittmann, tiež Ignatz Wittmann, (* 1867, Zemianska Ludrová† 1936, Zvolen) bol slovenský podnikateľ, zakladateľ a majiteľ bryndziarne vo Zvolene.
Životopis.
Narodil sa v Zemianskej Ludrovej (dnes súčasť obce Ludrová). Absolvoval piaristické gymnázium v Ružomberku, na spoločnej fotografii žiakov je spolu s Vavrom Šrobárom, ktorý sa narodil v susednej obci Lisková. Jeho rodičia Bernhard Wittmann a Bety Schlesinger mali spolu 6 detí. Matka zomrela v roku 1877 vo veku 40 rokov.
Rodinný podnik.
V roku 1891 založil bryndziareň vo Zvolene. Za manželku si vzal Júliu Kriser z Beluše v roku 1893. Cez 1. svetovú vojnu vytvoril I. Wittmann spolu s inými bryndziarmi (A. Vagač Detva, P. Molec, Zvolenská Slatina a G. Blüh, Zvolen) "Hornouhorské spojené bryndziarne", ktoré sa po vojne zase rozdelili. Z Wittmannovej bryndziarne sa vtedy stala "Továreň na bryndzu a syry "I. Wittmann a syn"". Partnerom v podnikaní mu bol od roku 1920 syn Vojtech. Začiatkom tridsiatych rokov spolupracoval pri výrobe krabicových tavených syrov aj s nemeckým podnikateľom B. Zwickom pod názvom "Wittmann a Zwick", s logom jastraba a názvom "Jastrab/Jestřáb/Sperber". Továreň I. Wittmann a syn sa až do druhej svetovej vojny pravidelne umiestňovala na popredných miestach na výstavách syrov. Mala satelitné syrárne vo viacerých obciach na Slovensku a Podkarpatskej Rusi a sklady v centre Prahy, Brna, Moravskej Ostravy (dnes súčasť Ostravy) a Bratislavy. Využívala svoje vlastné laboratórium a zamestnávala aj niekoľko českých inžinierov. Šírkou sortimentu prevýšila všetky syrárne v ČSR. V medzivojnovom období sa o Wittmannovi hovorí napríklad v "Reprezentačnom lexikone Slovenska a Podkarpadskej Rusi" (Bratislava, 1934). O víťazstvách syrov firmy I. Wittmann a syn a o jej modernom spôsobe výroby sa píše v "Mlékařskych listoch" v roku 1931, 1934 a 1937. Za roky 1936 až 1939 bola firma I. Wittmann a syn na prvom mieste v predaji bryndze z celkového počtu 48 slovenských výrobcov bryndze. 
V júli 1941 továreň arizoval bol Teofil A. Babala, vtedy tajomník HSĽS s ústredňou v Bratislave. Zmenil logo a v jednej svojej žiadosti o preradenie vozidla píše ako dôvod, že ide o najväčší syrársky a mliekárenský podnik na Slovensku, zaradený ako dôležitý pre obranu štátu. Po roku 1948 Wittmanovci nútene emigrovali, a na meno Wittmann sa postupne zabudlo.
Po Nežnej revolúcii v roku 1989 Ignácova vnučka vysúdila po rokoch sporov budovy a pozemky, odkúpila zásoby a stroje a na niekoľko rokov obnovila značku pod jej priamym vedením. V súčasnosti nikto z rodiny Wittmannovcov nepodniká v oblasti výroby syrov a bryndze.
Európska cesta 71

Európska cesta 71 ("E71") je 967 km dlhá európska cesta, ktorá vedie z Košíc do Splitu v Chorvátsku. 
Priebeh.
Dôležitá cestná komunikácia "E71" vedie strednou Európou v smere sever-juh a spája významné regióny Slovenska, Maďarska a Chorvátska.
Slovensko.
Trasa "E71" začína na križovatke ciest I/16 (E58) a I/68 pri Východoslovenských strojárňach južne od centra Košíc. Odtiaľ cesta vedie južným smerom cez mestské časti Barca a Šebastovce, za ktorými pokračuje po trase rýchlostnej cesty R4. Územie Slovenska opúšťa na hraničnom priechode Milhosť-Tornyosnémeti a následne vchádza na územie Maďarska.
Maďarsko.
Na územie krajiny E71 vstupuje pri obci Tornyosnémeti, ktorá sa nachádza v Boršodsko-abovsko-zemplínskej župe. Pokračuje v trase štátnej cesty 3 juhozápadným smerom cez mestá Encs, Forov a Szikszó až po odbočku do Miškovca, kde prechádza na diaľnicu M30. Po nej pokračuje 28 kilometrov a potom sa napája na diaľnicu M3.
Po nej smeruje západným smerom okolo miest Eger, Gyöngyös, Hatvan a Gödöllő, kde prechádza na M31 a následne na budapeštiansky obchvat M0. Tu sa križuje s viacerými európskymi cestami - E60, E73 a E75. 
Juhozápadne od centra Budapešti sa napája na diaľnicu M7 a vedie okolo Stoličného Belehradu (križovatka s E66), Balatonu a mesta Nagykanizsa (peáž s E65) až na hraničný prechod Letenye-Goričan, kde vstupuje na územie Chorvátska.
Chorvátsko.
Zo štátnej hranice E71 smeruje na juhozápad po trase diaľnice A4 okolo miest Ludbreg a Varaždin až ku Záhrebu, kde prechádza na diaľnicu A3, ktorá tvorí obchvat hlavného mesta. Za mestom sa z obchvatu odpája a najväčšou mýtnou bránou v krajine ZAGREB - LUČKO vstupuje na najvýznamnejšiu a najdlhšiu chorvátsku diaľnicu A1 a po nej smeruje až na juh k Jadranskému moru, pričom míňa mestá Karlovac, Ogulin, Gospić, Zadar, Benkovac a Šibenik. Po zhruba 950 kilometroch, v križovatke Dugopolje sa odpája od A1 a prechádza na štátnu cestu 1, po ktorej smeruje až do prístavného mesta Split, kde sa v križovatke s takzvanou Jadranskou magistrálou E71 končí.
Slovenské plynárenské múzeum

Slovenské plynárenské múzeum je múzeum plynárenstva v Bratislave.
Zriadila ho v marci roku 1996 pri príležitosti 140 rokov plynárenstva na Slovensku spoločnosť Slovenský plynárenský priemysel. Múzeum sídli v Bratislave na ulici Mlynské nivy, pri centrále SPP. Múzeum je rozčlenené na niekoľko expozícií. Histórii svietiplynu je venovaný Pavilón histórie. Kancelária prokuristu dáva príležitosť nahliadnuť do dobovej atmosféry najvýznamnejšieho fabrického úradníka v plynárni zo začiatku 20. storočia. Expozícia Laboratória dotvára ucelený obraz prevádzkovej spoľahlivosti výroby svietiplynu. Múzeum zhromažďuje aj dokumentačný materiál vo fotografiách, v dobových dokumentoch, odbornej literatúre, plynárenských časopisoch a videozáznamoch. Pavilón súčasnosti stále rozširuje zbierku exponátov, ktoré dokumentujú plynárenské zariadenia na ťažbu, prepravu, úpravu a využitie zemného plynu. Vzhľadom sa svoje rozmery  a obmedzený priestor expozície Pavilónu súčasnosti sú zdokumentované v modeloch a maketách. Koncom roka 2010 pribudla do múzea Vonkajšia expozícia so zbierkou 18 historicky vzácnych plynárenských zariadení s reálnymi rozmermi. Začiatkom roku 2013 bola dokončená rekonštrukcia celého komplexu uličného osvetlenia, ktoré reprezentujú dve vzácne repliky plynových uličných lámp – Pražský typ a SUGG z konca 19. storočia. Zbierka múzea vychádza zo zberateľskej vášne plynárenského seniora Pavla Hrádka. V súčasnosti obsahuje viac ako 400 exponátov. Sprievodcovskú činnosť v múzeu vykonávajú členovia Klubu plynárenských seniorov. Vstup do múzea je voľný.
Pavilón histórie.
Expozícia histórie sa zameriava primárne na využívanie svietiplynu na Slovensku od polovice 18. storočia až po 20. storočie. Zobrazuje proces výroby svietiplynu a jeho využitie v domácnostiach, ale aj pri verejnom využití. Súčasťou pavilónu je originál plynovej lampy, ktorá osvetľovala ulice Bratislavy. K zaujímavostiam patrí žehlička alebo chladnička na plyn. Na galérii pavilónu sú umiestnené rôzne historické plynomery a staré plagáty propagujúce využívanie plynu v domácnostiach.
Pavilón súčasnosti.
Expozícia súčasnosti sa venuje spracovaniu a využitiu zemného plynu od ťažby cez prepravu, distribúciu, skladovanie po dodávku koncovému odberateľovi. Návštevníci múzea si vidia archívne zábery z budovania tranzitného plynovodu cez Slovensko v sedemdesiatych rokoch. Medzi vystavenými exponátmi je aj model odorizačnej jednotky. Táto jednotka zabezpečuje pridávanie odorizantu do distribuovaného zemnému plynu, vďaka čomu je zemný plyn ľahšie identifikovaný pri prípadnom úniku. Samotný zemný plyn je totiž bez zápachu.
Európska cesta 371

Európska cesta 371 ("E371") je európska cesta, ktorá vedie z mesta Radom v Poľsku do slovenského mesta Prešov.
Priebeh.
Na slovenskom úseku bude v budúcnosti E371 vedená v trase R4.
M (trieda lodí)

M (trieda lodí) môže byť:
Cesta II. triedy 527 (Slovensko)

Cesta II. triedy 527 ("II/527") je cesta II. triedy na Slovensku v Nitrianskom a Banskobystrickom kraji. Jej celková dĺžka je 85,853 km.
Priebeh.
Cesta začína v Šahách v okrese Levice, na križovatke s cestou I/66 a pokračuje Poiplím križovaniami s III/1589, III/2592, III/2593. V obci Kosihy nad Ipľom sa križuje s III/2596 a pokračuje križovatkou s III/2597 vo Veľkej Čalomiji. V nasledujúcej obci Koláre je križovatka s III/2599 a v Slovenských Ďarmotách je odbočka na II/527A na maďarskú štátnu hranicu.
Cesta ďalej vedie k obciam Záhorce, Želovce a Sklabiná, pričom sa križuje s III/2600, III/2607, III/2601 a III/2614. To je už cesta pred mestom Veľký Krtíš, kde sa križuje s cestou II/527B, ktorá tvorí jeho obchvat. Po prejazde centrom sa na II/527 opätovne napája II/527B, vzápätí nasleduje križovatka s I/75 a za ňou mesto Modrý Kameň. Tu sa križuje s III/2603 a III/2605. Cesta pokračuje cez Dačov Lom a Senohrad, kde sa nachádzajú križovatky s II/526 a III/2569. Ďalej nasledujú križovatky s III/2462, III/2467, III/2464 a III/2465 v obci Sása. Za ňou sa nachádza križovatka s cestou I/66, kde sa II/527 končí.
Cesta II. triedy 527A (Slovensko)

Cesta II. triedy 527A ("II/527A") je cesta II. triedy na Slovensku v Banskobystrickom kraji. Jej celková dĺžka je 0,416 km a tvorí spojnicu cesty II/527 a hraničného prechodu s Maďarskom.
Cesta II. triedy 527B (Slovensko)

Cesta II. triedy 527B ("II/527B") je cesta II. triedy na Slovensku v Banskobystrickom kraji v okrese Veľký Krtíš. Jej celková dĺžka je 4,448 km a tvorí obchvat Malého a Veľkého Krtíša.
Mac OS 8

Mac OS 8 je operačný systém, ktorý bol vydaný firmou Apple Computer 26. júla 1997. Predstavoval najväčšiu úpravu systému Mac OS System 7, vydaného šesť rokov predtým. Mac OS 8 pomohol modernizovať Mac OS, kým Apple vydal ďalšiu generáciu operačných systémov Mac OS X. Mac OS 8 bol jeden z najúspešnejších softvérov od Apple. Počas prvých dvoch týždňov sa predalo 1.2 miliónov kópií.
Verzia 8.0 priniesla najvýznamnejšie zmeny vrátane zavedenia užívateľského rozhrania Platinum. Verzia 8.1 priniesla nový a účinnejší súborový systém HFS Plus. Verzia 8.5 bola prvá verzia Mac OS, ktorá vyžadovala PowerPC procesor. Nasledujúca verzia Mac OS 9 bola vydaná 23. októbra 1999.
Common Development and Distribution License

Common Development and Distribution License (CDDL) je softvérová licencia pre slobodný softvér od firmy Sun Microsystems. Ako základ bola použitá licencia Mozilla Public License (MPL) verzie 1.1.
Príklady produktov vydaných pod licenciou CDDL:
Cesta II. triedy 531 (Slovensko)

Cesta II. triedy 531 ("II/531") je cesta II. triedy na Slovensku v Banskobystrickom kraji. Jej celková dĺžka nerátajúc peáž s I/72 je 36,302 km.
Priebeh.
Komunikácia začína v obci Pavlovce v okrese Rimavská Sobota na križovatke s cestou II/571. Pokračujúc cez Rimavské Janovce do Rimavskej Soboty sa cesta križuje s III/2769, III/2741 a III/2782. Od križovatky s cestou I/16 pokračuje v peáži s cestou I/72 cez Veľké Teriakovce, Hrachovo, Kocihu, Rimavské Zalužany, Rimavskú Baňu a Rimavské Brezovo do Hnúšte, kde križuje cestu II/526. 
V Tisovci sa odpája od cesty I/72 a pokračuje cez Muráň, sedlo Predná hora a Muránsku Hutu, pričom sa križuje s III/2828, III/2827 a III/2829. Potom prichádza do Červenej Skaly, kde končí križovatkou s cestou I/66.
A-102 (SA-7)

A-102 (SA-7, Saturn-Apollo 7) bola orbitálna misia nosnej rakety Saturn I v rámci programu Apollo. Bola to druhá misia rakety Saturn I s maketou veliteľského a servisného modulu kozmickej lode Apollo.
Ciele misie.
Misia mala zopakovať úspešný predchádzajúci test A-101 a uskutočniť letový test ďalšej makety kozmickej lode Apollo. Maketa Apollo sériového čísla 15 bola mierne odlišná od makety 13 použitej pri predchádzajúcej misii. Jedna skupina trysiek bola vybavená zariadením na meranie teploty a vibrácií pri prelete atmosférou. Únikový systém mal na oddelenie použiť vlastný zdvihový a hlavný motor. Raketa Saturn I bola tiež mierne modifikovaná. Zmenené boli prvky ozubeného súkolia v turbočerpadlách motorov prvého stupňa H-1. Práve zlyhanie jedného z ozubených kolies malo na svedomí výpadok jedného z motorov pri predchádzajúcej misii. Raketa mala po prvýkrát programovateľný letový počítač. Predtým boli rakety vybavené predprogramovaným riadiacim počítačom, ktorý neumožňoval vysporiadať sa s neočakávanými udalosťami. To sa s novým počítačom zmenilo, nakoľko už mohol byť preprogramovaný počas letu a mohol tak byť pružne prispôsobený na zvládnutie neočakávaných porúch, abnormálnych aerodynamických podmienok a ďalších potenciálne nebezpečných situácií.
Priebeh letu.
Prvý a druhý stupeň (S-I a S-IV) a prístrojová jednotka IU boli na Cape Canaveral dopravená v júni 1964. Pri kontrole pohonného systému bola zistená trhlina na motore H-1 číslo šesť prvého stupňa. Pozemný personál tak mal po prvýkrát vymeniť motor na rakete Saturn I. Neskôr bolo ale rozhodnuté o demontáži všetkých ôsmich motorov a odoslaniu späť výrobcovi (Pratt&amp;Whitney Rocketdyne). Výmena motorov odložila štart zhruba o štrnásť dní. Ďalšie zdržanie si vyžiadali hurikány štvrtého stupňa Cleo a Dora, ktoré sa sformovali koncom augusta. Cleo prešiel oblasťou Karibiku a zasiahol pobrežie Floridy. Dora zasiahla sever Floridy a prešla cez celý polostrov.
Štart sa konal 18. septembra predpoludním miestneho času. Zážih prvého stupňa trval 147 sekúnd, potom sa úspešne oddelil. Druhý stupeň bol zažihnutý 160 sekúnd po štarte a dohorel 621 sekúnd po štarte. Únikový systém bol odhodený súbežne s prvým stupňom. Prístroje na palube makety lode Apollo vysielali telemetrické dáta po dobu piatich obehov. Vstup do atmosféry nastal po päťdesiatom deviatom obehu nad Indickým oceánom. Všetky úlohy boli splnené a misia bola úspešná. Len kamerové podvesy neboli nájdené, pretože dopadli ďalej od predpokladaného miesta.
Ordinatio imperii

Ordinatio imperii (z "usporiadanie ríše") alebo zákon o jednote ríše alebo zákon o rozdelení ríše bol zákon vydaný v roku 817 franským cisárom Ľudovítom I. Pobožným. Rozhodol v ňom, že korunu Franskej ríše vždy zdedí najstarší syn, ostatní sa majú stať len správcami malého územia pod jeho kontrolou. Sám Ľudovít tento zákon nerešpektoval, kvôli synovi z druhého manželstva Karolovi II. Holému, ktorého pod vplyvom svojej manželky chcel dosadiť ako Franského cisára, čo viedlo k odboju jeho synov Lotara I., Pipina I., Ľudovíta II. Nemca a prispelo k rozkladu ríše. Nakoniec ho v roku 829 zrušil.
Mužská štvorhra na Open 13 2010

Open 13 2010 bol tenisový turnaj mužov, ktorý sa konal v dňoch od 16. do 21. februára 2009 v hale na tvrdom povrchu v francúzskom meste Marseille. Titul získali Francúzi Julien Benneteau a Michaël Llodra, ktorí vo finále porazili rakúsko-švédsky pár Julian Knowle, Robert Lindstedt. Pre J. Benneteau to bol 6. a pre M. Llodru 18. titul vo štvorhre na okruhu ATP.
Cesta II. triedy 532 (Slovensko)

Cesta II. triedy 532 ("II/532") je cesta II. triedy na Slovensku v Banskobystrickom kraji. Jej celková dĺžka je 45,207 km.
Priebeh.
Cesta začína v Tornali-časť Behynce na križovatke s cestou I/16 a pokračuje obcami Otročok a Gemerská Ves, pričom sa križuje s III/2830, III/2831, III/2832 a III/2835. V obci Licince sa križuje s III/2837, v Šiveticiach s III/2836 a v Gemerských Tepliciach s III/2837. V meste Jelšava nasleduje križovatka s cestou II/526, potom prechod obcou Lubeník, kde je križovanie s III/2841. Nasledujú ešte križovatky s III/2842, III/2843 a III/2845 v Revúcej. Cesta sa končí v obci Muráň, kde sa napája na cestu II/531.
Zaujímavosť.
Táto cesta je spomenutá v piesni od slovenskej skupiny IMT Smile s názvom Cesty II. triedy. Na základe inšpirácie touto skladbou vytvoril časopis auto motor a šport cestopis po cestách II. triedy, ktorý uverejnil v čísle 10/2020.
Red Hat, Inc.

Red Hat, Inc. je spoločnosť zaoberajúca sa vývojom slobodného a open-source softvéru. Bola založená v roku 1993, má ústredie v Raleigh (Severná Karolína) a satelitné pobočky po celom svete.
História.
V roku 1993 Bob Young založil firmu ACC Corporation, ktorá predávala Linuxové a UNIXové softwarové príslušenstvo. V roku 1994 Marc Ewing vytvoril svoju vlastnú Linuxovú distribúciu a nazval ju Red Hat Linux. Ewing ju vydal v októbri a stala sa známou ako "Halloween vydanie". Bob Young a Marc Ewing sa spojili do Red Hat Software, na čele s Bobom Youngom ako výkonným riaditeľom (CEO).
15. novembra 1999 Red Hat získal Cygnus Solutions. Jeden zo zakladateľov Cygnus, Michael Tiemann, sa stal technickým riaditeľom spoločnosti Red Hat a do roku 2008 viceprezidentom pre open source záležitosti. Neskôr Red Hat získal WireSpeed, C2Net a Hell's Kitchen Systems.
15. decembra 2009 bolo oznámené, že Red Hat bude platiť 8 800 000 dolárov na vyrovnanie sa v skupinovej žalobe, týkajúcej sa prepracovania finančných výsledkov od júla 2004.
Fedora Project.
Red Hat sponzoruje Fedora Project, komunitne podporovaný open-source projekt ktorý má za cieľ podporu rýchleho pokroku slobodného a open-source softvarového obsahu.
Alan Cox

Alan Cox (* 22. júl 1968, Solihull, Anglicko) je britský počítačový programátor, ktorý je silne angažovaný vo vývoji linuxového jadra od roku 1991. Žije v meste Swansea, Wales so svojou manželkou, Telsou Gwynneovou.
Účasť na Linuxovom jadre.
Kým bol zamestnaný v areáli v Swansea University, nainštaloval jednu z prvých verzií Linuxu na jeden z počítačov patriacich univerzite. To bola jedna z prvých inštalácií Linuxu na vyťaženú sieť a odhalila mnoho chýb sieťového kódu. Cox opravil väčšinu z týchto chýb. Vtedy sa z neho stal jeden z hlavných vývojárov Linuxového jadra. 
Udržiaval 2.2 vetvu a jeho vlastné verzie 2.4 (označované písmenami "ac" napríklad 2.4.13-ac1). Tieto verzie boli veľmi stabilné a obsahovali množstvo opráv chýb, ktoré išli priamo do oficiálneho jadra. Bol považovaný za druhú osobu, hneď po Linusovi Torvaldsovi.
Alan bol zamestnaný Linuxovým distribútorom Red Hat po dobu desiatich rokov, ktorú opustil v januári 2009. Dnes je zamestnaný vo firme Intel. Bol tiež zapojený v projektoch ako GNOME a X.Org.
Paul Arthurs

Paul Arthurs (* 23. jún 1965), známy aj ako Bonehead, je britský hudobník, bývalý člen skupiny Oasis. V skupine pôsobil od jej začiatku (1991) až do roku 1999, keď počas nahrávania v poradí piateho albumu (Standing on the Shoulder of Giants) z kapely odišiel. Spolu s ním odišiel aj basový gitarista Oasis, Paul McGuigan.
V roku 2012 sa vyjadril pre časopis NME na adresu reuninou Oasis: "Som si istý, že Liam by to spravil pokojne aj zajtra. Ale treba počúvať, čo vraví Noel. On to nemá v pláne, prečo by aj mal. Lieta teraz po celom svete, darí sa mu dobre, tak prečo by to robil? Ako povedal minule: 'Najväčšia kapela na svete? To už mám za sebou'. Nepotrebuje peniaze, takže to nevidím reálne."
Cesta II. triedy 533 (Slovensko)

Cesta II. triedy 533 ("II/533") je cesta II. triedy na Slovensku v Košickom a Prešovskom kraji. Jej celková dĺžka je 50,984 km.
História.
Cesta pôvodne začínala v Rožňave. Úsek Rožňava – Gemerská Poloma (vtedy Veľká Poloma) bol po roku 1950 pričlenený k ceste II/534 a neskôr, v roku 1956 preklasifikovaný na cestu I. triedy a zaradený do cestného ťahu číslo I/67.
Cesta tiež pôvodne nekončila v Levoči, ale pokračovala smerom do Levočskej Doliny po dnešnej ceste III/3225, od ktorej sa oddeľovaľa pred Levočskými Kúpeľmi a pokračovala horským prechodom cez sedlo pod Krížovým vrchom do voľakedajšej obce Ruskinovce a ďalej do Ľubice a Kežmarku, kde končila križovatkou s cestou I/67. Úsek od Levočských Kúpeľov po Ľubicu však bol v súvislosti so zriadením vojenského obvodu Javorina od roku 1953 uzatvorený pre verejnosť a niekedy koncom 60. rokov bol z cestnej siete aj oficiálne vyradený. Po vyradení uvedeného úseku bola cesta "II/533" vedená z Levoče v peáži s cestou I/18 po obec Jánovce a odtiaľ cez Vrbov do Ľubice, neskôr však bolo toto trasovanie zrušené, cesta "II/533" bola ukončená v Levoči a úsek Jánovce – Kežmarok bol zaradený do cesty II/536.
Priebeh.
Komunikácia začína v obci Gemerská Poloma v okrese Rožňava na križovatke s cestou I/67 a cez Hnilec (nasleduje križovatka s II/535 a II/546) a Novoveskú Hutu vchádza do Spišskej Novej Vsi. Križuje cestu II/536 a cez Harichovce vedie do Levoče, kde končí na okružnej križovatke s cestou I/18 a E50
Paul McGuigan

Paul McGuigan (* 9. máj 1971), známy pod prezývkou Guigsy, je britský hudobník, bývalý basgitarista skupiny Oasis. V Oasis pôsobil od roku 1991 do 1999.
Live at Leeds

Live at Leeds je prvý koncertný album britskej skupiny The Who. Bol vydaný v roku 1970, deluxe edícia vyšla v roku 1995.
Wolverhampton Wanderers FC

Wolverhampton Wanderers FC je tradičný anglický futbalový klub založený v roku 1877. Svoje domáce zápasy hrá na štadióne Molineux Stadium vo Wolverhamptone. Bol zakladajúcim členom anglickej futbalovej ligy.
Úspechy.
Vyhrané domáce súťaže.
1954, 1958, 1959
1893, 1908, 1949, 1960
1949*, 1954*, 1959, 1960* 
Medzinárodné súťaže.
"Finále:" 1972
Voňavka

Voňavka alebo parfum [slovenská spisovná výslovnosť: parfum/parföm/parfüm/parfem, franc. výslovnosť: parfe(n)] (zastarano ľudovo "parfín", nesprávne (po česky) "parfém" alebo "parfem") je roztok (v širšom zmysle aj tuhý prípravok) vonných syntetických alebo prírodných látok a ich kombinácií. Slovo parfum v užšom zmysle znamená len parfumový extrakt, teda voňavku s najvyššou koncentráciou vonných látok.
Cesta II. triedy 535 (Slovensko)

Cesta II. triedy 535 ("II/535") je cesta II. triedy na Slovensku v Košickom kraji, v okrese Spišská Nová Ves. Jej celková dĺžka je 10,994 km a spája cestu I/67 pri Palcmanskej Maši cez Mlynky s cestou II/533 pri obci Hnilec.
Cesta II. triedy 536 (Slovensko)

Cesta II. triedy 536 ("II/536") je cesta II. triedy na Slovensku v Košickom a Prešovskom kraji. Jej celková dĺžka je 44,976 km.
Priebeh.
Komunikácia začína v obci Spišské Vlachy v okrese Spišská Nová Ves na križovatke s cestou II/547 a cez Bystrany, Spišský Hrušov, Jamník a Odorín sa pri Spišskej Novej Vsi spája s II/533. 
Pokračuje obcami Smižany, Spišský Štvrtok (peáž s I/18), Jánovce, Abrahámovce, Vlková, Vrbov a cez Ľubicu do Kežmarku, kde končí na križovatke s cestou I/66.
Cesta II. triedy 536A (Slovensko)

Cesta II. triedy číslo 536A ("II/536A") je cesta II. triedy na Slovensku v Košickom kraji, v okrese Spišská Nová Ves. Jej celková dĺžka je 546 metrov a vytvára spojku medzi mimoúrovňovou križovatkou na II/536 západne od Spišskej Novej Vsi a cestou III/3244, ktorá vedie do centra mesta.
Jankovich-barlang

Jankovich-barlang (doslova "Jankovichova jaskyňa"; iné názvy: Baits-barlang, Bajóti 1.sz. barlang, Bajóti Öregkő-barlangja, Öregkő-barlang, Szalai-barlang) je jaskyňa nachádzajúca sa v Maďarsku pri meste Bajót, v strednej časti pohoria Gerecse v nadmorskej výške Archeológovia našli v tejto jaskyni nálezy zo stredného paleolitu.
Jaroslav Timko (futbalista)

Jaroslav Timko (* 28. september 1965) je bývalý slovenský futbalový reprezentant. Hrával na poste útočníka. V slovenskej a českej lige odohral vyše 250 zápasov.
Zákon o rozdelení ríše

Zákon o rozdelení ríše môže byť:
Jorge Valdano

Jorge Valdano (* 4. október 1955, Las Parejas, Santa Fe) je bývalý argentínsky profesionálny futbalista a futbalový tréner. Hrával na poste útočníka. 
Do 25. mája 2011 bol športovým riaditeľom klubu Real Madrid. Real Madrid opustil na žiadosť trénera José Mourinha. Je majstrom sveta z roku 1986 a dvojnásobným víťazom Poháru UEFA z rokov 1985 a 1986.
Sebranice

Sebranice
LXDE

LXDE (skr. z angl. "Lightweight X11 Desktop Environment") je slobodné desktopové prostredie pre UNIX-like operačné systémy. LXDE je navrhnuté tak, aby pracovalo dobre na menej výkonných počítačoch.
LXDE môže byť použité na rôznych Linuxových distribúciách, napr. Mandriva, Ubuntu, Debian, Fedora alebo openSUSE. Ako predvolené prostredie je použité v desktopových distribúciách akými sú Knoppix, Lubuntu a U-lite.
LXDE obsahuje kód pod licenciami GPL a LGPL. Podporované procesorové platformy sú IA-32, x86-64 a MIPS.
História.
Projekt sa začal v roku 2006, keď taiwanský programátor Hong Jen Yee, tiež známy ako PCMan, vydal PCManFM, nového správcu súborov a prvý modul LXDE.
Vývoj.
LXDE je naprogramovaný v programovacom jazyku C, s použitím GTK+ toolkitu, a beží na UNIXe a ostatných POSIX platformách, akými sú Linux a BSD. GTK+ je bežne používaný v mnohých Linuxových distribúciách a umožňuje spúšťať aplikácie na rôznych platformách.
Komponenty.
Na rozdiel od iných desktopových prostredí, komponenty LXDE nie sú pevne integrované. Namiesto toho, môžu fungovať nezávisle od seba.
LXDE sa skladá z niekoľkých častí:
LXQT.
Vývojári prostredí LXDE a Razor-QT spolu vytvárajú aj nové prostredie s názvom LXQT. Ich cieľom je vytvoriť rýchle a ľahko použiteľné prostredie s QT knižnicami. Komponenty z LXDE sa prepisujú a aktuálnu činnosť je možné prezrieť na stránke projektu.
SWR

 #REDIRECT Südwestrundfunk
Mitchell Feigenbaum

Mitchell Jay Feigenbaum (* 19. december 1944, Philadelphia, Pensylvánia, USA† 30. jún 2019, New York, New York) bol americký matematický fyzik.
Je známy najmä vďaka svojej práci v teórii chaosu, ktorá viedla k objavu tzv. Feigenbaumových konštánt. Je nositeľom Wolfovej ceny za fyziku za rok 1986.
Emil Hegle Svendsen

 
Emil Hegle Svendsen (* 12. júl 1985, Trondheim, Nórsko) je bývalý nórsky profesionálny biatlonista, 4-násobný olympijský víťaz, 12-násobný majster sveta. Na juniorských majstrovstvách sveta 2004 a 2005 vyhral 4 zlaté medaily. Vo Svetovom pohári debutoval v sezóne 2005/2006 v Osrblí a šprinte na 10 km vybojoval 5. miesto. V sezóne 2009/2010 sa stal celkovým víťazom Svetového pohára. Na svojom konte má 38 individuálnych víťazstiev.
Narodil sa a vyrastal v Trondheime, má dvoch bratov. S biatlonom začal v roku 1997, momenálne žije v Oslo so svojou snúbenicou Samanthou Skogrand. Na Zimných olympijských hrách 2018 v juhokórejskom Pchjongčchangu mal tú česť niesť vlajku Nórska na otváracom ceremoniáli. Dňa 9.4.2018 v Oslo zvolal tlačovú konferenciu na ktorej oznámil ukončenie svojej kariéry, ktorej hlavným dôvodom bola nedostatočná motivácia.
Tabuľkový súhrn.
Zimné olympijské hry
Majstrovstvá sveta
Zadunajské stredohorie

Zadunajské stredohorie (iné názvy: Zadunajské stredohoria , Západné stredohorie, Zadunajské pohorie, Zadunajské pohoria, Bakonský les [v širšom zmysle]; po maďarsky "Dunántúli-középhegység(ek)" alebo "Nyugati-középhegység" alebo "Bakonyerdő") je krasové pohorie v Maďarskom Zadunajsku. Má rozlohu . Najvyšší bod je Pilis-tető s výškou
Keszthelyi-hegység

Keszthelyi-hegység (doslova "Keszthelyské pohorie") je dolomitové pohorie v Maďarsku v Vesprémskej župe a Zalianskej župe. Má rozlohu . Najvyšší bod je Köves-tető s výškou 
Nachádza sa tu 70 jaskýň.
Open 13 2010

 
Open 13 2010 bol tenisový turnaj mužov, ktorý sa konal v dňoch od 16. do 21. februára 2009 v hale na tvrdom povrchu v francúzskom meste Marseille. Titul v dvojhre získal Francúz Jo-Wilfried Tsonga, ktorý vo finále porazil krajana Juliena Benneteaua. Bol to jeho štvrtý titul v dvojhre na okruhu ATP. Titul vo štvorhre získali Francúzi Julien Benneteau a Michaël Llodra, ktorí vo finále porazili rakúsko-švédsky pár Julian Knowle, Robert Lindstedt. Pre J. Benneteau to bol 6. a pre M. Llodru 18. titul vo štvorhre na okruhu ATP.
Víťazi.
Dvojhra mužov.
 Michaël Llodra vs. Julien Benneteau 6–3 6–4
Štvorhra mužov.
 Julien Benneteau / Michaël Llodra vs. Julian Knowle / Robert Lindstedt 6–4, 6–3
Mikuláš Pálfi (1552 – 1600)

Mikuláš (II.) gróf Pálfi "- prídomok "Pálffy de Erdőd"" (* 10. september 1552, Čabraď – † 23. apríl 1600, Častá – Červený Kameň) bol významný uhorský politik a diplomat, účastník početných bojov proti Turkom. Za svoje hrdinské činy si vyslúžil prezývku rábsky hrdina (podľa mesta Ráb v dnešnom Maďarsku, maď. Győr).
Rodina.
Jeho otec Peter Pálfi († 1568) bol menej známy feudál a účastník protitureckých bojov, matka sa volala Žofia, rodená Deršfiová. Mikuláš Pálfi mal tri sestry a štyroch bratov. Za manželku mal Máriu Magdalénu z rodu Fuggerovcov (Maria Magdalena Fugger von Kirchberg und zu Weißenhorn; * 30. apríl 1566 – † 29. máj 1646), čo mu čiastočne pomohlo pri vzostupe. Spolu mali 5 synov a 3 dcéry. Jedným z jeho synov bol aj Pavol Pálfi.
Funkcie.
Predovšetkým vlastnými silami a schopnosťami dosiahol významné funkcie: od roku 1574 bol kráľovský stolník, v roku 1580 sa stal kapitánom Bratislavského hradu a županom Bratislavskej župy, ktoré mu Rudolf II. v roku 1599 potvrdil a dal do dedičnej držby. V roku 1581 sa stal kráľovským komorníkom, v roku 1582 skutočným vnútorným tajným radcom, v roku 1584 kapitánom Komárna a županom Komárňanskej župy. Od roku 1598 získal od Rudolfa II. titul ríšsky gróf. 
Vojenská činnosť.
Podľa vzoru a príkladu svojho otca zúčastnil protitureckých bojov na slovenskom území. Bol najvýznamnejším veliteľom v období Pätnásťročnej vojny proti Osmanskej ríši. V roku 1593 sa zúčastnil bojov pri Pákozde a prispel k víťazstvu cisárskych vojsk, bol pri obliehaní Stoličného Belehradu, dobyl viaceré pohraničné hrady a pevnosti (Fiľakovo, Divín, Modrý Kameň, Sečany, Dregeľ, v roku 1594 Novohrad, 1595 Štúrovo, Vyšehrad, 1596 Vacov, 1598 Ráb, Tata, Vesprím, Palota, Nagyvázsony, 1599 bojoval pri Stoličnom Belehrade, Budíne a Pešti).
Majetok.
Mikuláš Pálfi bol na jednej strane významný vojenský veliteľ, ale zároveň aj podnikateľ. Pre cisárske vojsko dodával základné potraviny (obilie, víno, mäso), čím nadobudol obrovský majetok. Zároveň za svoje služby dostával rôzne majetky. Manželstvom s Máriou Fuggerovou získal hrad a panstvo Červený Kameň na západnom Slovensku, v roku 1599 získal panstvo Bratislava.
Zoznam najlepších hráčov na majstrovstvách sveta v ľadovom hokeji hráčov do 20 rokov

Na majstrovstvách sveta v ľadovom hokeji hráčov do 20 rokov (známe ako aj Majstrovstvá sveta v ľadovom hokeji juniorov) je každoročný turnaj juniorov od roku 1977. Organizuje ich IIHF. Po turnaji direktoriát IIHF udeľuje ceny pre troch najlepších hráčov na svojom poste - najlepší brankár, obranca a útočník.
Najužitočnejší hráč.
Vyhlasuje sa od roku 2002
AirBaltic

airBaltic je lotyšská národná letecká spoločnosť, pôsobiaca ako nízkonákladový prepravca so sídlom v Rige. Hlavnou základňou spoločnosti airBaltic je medzinárodné letisko v Rige a ďalšou základňou je medzinárodné letisko vo Vilniuse.
Flotila.
Historická flotila
Vonkajší systém ochrany pred bleskom

Vonkajší systém ochrany pred bleskom alebo vonkajší LPS (-názvy podľa STN EN 62305-3; iné názvy: vonkajšia ochrana pred bleskom, bleskozvod, hromozvod) je zariadenie na ochranu stavebných objektov a toho, čo je v nich, pred nebezpečnými účinkami atmosférických výbojov (bleskov) ich zvodom do zeme. 
Základnými predpismi, podľa ktorých sa projektuje a konštruuje bleskozvod, sú STN EN 62305-1 až 4. Pôvodné STN 34 1390 a STN 13401391 platili do októbra 2006 (s prechodným obdobím do 2009).
Všeobecne sa tvrdí, že blesk zasahuje vždy najvyššie položené miesta v teréne, teda stromy, stožiare, komíny, strechy domov a pod. V prevažnej väčšine je to pravda, ale sú známe aj prípady, kde blesk udrel do objektu oveľa nižšieho ako okolité budovy.
Bleskozvod má tri hlavné časti:
Objav.
Úvahám a experimentom, smerujúcim k pochopeniu povahy bleskov a možnej ochrany pred nimi sa približne v polovici 18. storočia venovalo nezávisle viacero osôb.
V Spojených štátoch to bol diplomat, spisovateľ a prírodovedec Benjamin Franklin, ktorému je objav bleskozvodu zvyčajne pripisovaný. V roku 1749 spísal formou interných poznámok podobnosti medzi vlastnosťami a prejavmi bleskov a laboratórnych elektrických výbojov, ktoré následne v roku 1750 spracoval do odborného textu "„Opinions and Conjectures concerning the Properties and Effects of the Electrical Matter, arising from Experiments and Observations made in Philadelphia, 1749“", kde už explicitne pomenúva možnosť ochrany budov a lodí uzemnenými zahrotenými tyčami.
V Európe český premonštrátsky kňaz a vynálezca Prokop Diviš, ktorý sa rovnako venoval experimentom s elektrinou a elektrickými výbojmi, postavil v roku 1754 v Příměticiach neďaleko Znojma „meteorologický stroj“. Šlo o sústavu 400 kovových hrotov na 15-metrovom stožiari, uzemnenú železnými reťazami, ktorá mala trvalo vyrovnávať rozdiel potenciálov medzi nebom a zemou a predchádzať tak samotnému vzniku výbojov. Konštrukcia tak svojím prevedením fungovala fakticky ako bleskozvod.
V Ruskom Nevjansku bola na popud priemyselníka Akinfija Nikitiča Demidova pravdepodobne v rokoch 17211745 postavená veža, dnes známa ako Šikmá veža v Nevjansku. Na vrchole veže bol umiestnený železný hrot, uzemnený zložitým systémom armovania, prechádzajúcim celou stavbou. Účel konštrukcie nie je doložený, prevedením však môže ísť o bleskozvod, ktorý by tak predchádzal ostatné praktické realizácie aj teoretické pojednania.
Harbour Centre

Harbour Centre je mrakodrap nachádzajúci sa vo vancouverskom downtowne v kanadskej provincii Britská Kolumbia. Vyhliadková veža ktorá je na ňom umiestnená z neho robí jednu z najvyšších budov, ktorá je ľahko rozpoznateľná na celkovej panoráme mesta. Poskytujúc 360 stupňový, ničím nerušený výhľad na celé mesto a jeho okolie je vyhliadka vyhľadávanou turistickou atrakciou. Počas vianočných sviatkov na jej vrchole v noci svieti červený vianočný stromček. 
Harbour Centre má 28 poschodí a dosahuje výšky 146 metrov (po zarátaní strechy vyhliadkovej veže až 177 metrov), čo z tohto mrakodrapu robí jednu z najvyšších budov s kancelárskymi priestormi v meste. Do roku 2001, keď bol dokončený One Wall Centre, to bol najvyšší mrakodrap v provincii.
V tesnej blízkosti budovy je Waterfront Station, železničná stanica a zastávka nadzemného metra SkyTrain, ktorá je hlavným dopravným uzlom v meste. Cez kompu SeaBus, rýchlodráhu West Coast Express, trasu metra Millennium Line a sieť mestských autobusov spája downtown s okolím.
V susediacej budove Spencer’s má svoj vancouverský kampus univerzita Simon Fraser University. V budove Harbour Centre je jedným z hlavných nájomcov taliansky konzulát a Kanadská pobrežná stráž, ktorá dohliada nad vodami severného ramena rieky Fraser, fjordov Burrard Inlet a Indian Arm, zátoky English Bay a úžiny Howe Sound.
Počas dot-com bubliny v 90. rokoch slúžila budova ako centrála viacerých technologických firiem.
Vyhliadková veža.
Vancouver Lookout je vyhliadková veža umiestnená na streche budovy Harbour Centre. 13. augusta 1977 bola oficiálne otvorená prvým človekom na Mesiaci, americkým astronautom Neilom Armstrongom. Odtlačky jeho stôp v betóne sú vystavené na vyhliadkovom poschodí.
Z vyhliadkového poschodia je ničím nerušený výhľad na celé mesto a jeho okolie. Počas jasného dňa môžu návštevníci vlastným okom vidieť Mount Baker v americkom štáte Washington. Pod týmto poschodím je umiestnená jedna z troch kruhových vyhliadkových reštaurácií v meste.
Ralph Bellamy

Ralph Rexford Bellamy (* 17. jún 1904, Chicago, Illinois, USA – † 29. november 1991, Santa Monica, Kalifornia, USA) bol americký filmový a televízny herec, ktorého filmová kariéra trvala 60 rokov – od roku 1931 až do roku 1990.
Počas svojej kariéry vystupoval vo viac než sto audiovizuálnych dielach. Väčšinou to boli vedľajšie alebo epizódne úlohy, ktoré ale boli veľmi výrazné. Okrem filmu sa veľmi dobre uplatnil najmä v amerických televíznych seriáloch a televíznych filmoch.
Jeho poslednou filmovou úlohou bol starý podnikateľ James Morse vo filme "Pretty Woman" z roku 1990.
V roku 1987 dostal Oscara za celoživotné dielo. Má svoju hviezdu na holywoodskom chodníku slávy.
Nick Clegg

Sir Nicholas William Peter Clegg, známy ako Nick Clegg, (* 7. január 1967, Chalfont St Giles, Buckinghamshire) je britský politik, od 18. decembra 2007 do roku 2015 slúžiaci ako predseda tretej najväčšej britskej politickej strany Liberálnych demokratov. Po všeobecných voľbách v roku 2010, kedy sa vďaka koalícii s Konzervatívnou stranou dostali Liberálni demokrati do vlády, pôsobil vo funkcii vicepremiéra. Medzi rokmi 2016-2017 sa vrátil do Dolnej snemovne parlamentu Spojeného kráľovstva ako odporca Brexitu. Vo voľbách v roku 2017 prekvapivo neobhájil svoj poslanecký mandát v obvode Sheffield Hallam a odišiel z parlamentu. 
Od roku 2018 Clegg pracuje ako viceprezident pre globálne záležitosti a komunikáciu v spoločnosti Facebook.
Mladosť.
Clegg sa narodil v roku 1967 v Chalfont St Giles, Buckinghamshire ako tretie zo štyroch detí. Jeho poloruský otec, Nicholas, bol bankár, a je predseda spoločnosti The Daiwa Anglo-Japanese Foundation. Cleggov pra-pra-dedo, ruský šľachtic Ignaty Zakrevsky bol v ruskom senáte. Jeho pra-prateta bola spisovateľka Moura Budbergová.
Jeho holandská matka Hermance van den Wall Bake bola učiteľkou detí so špeciálnymi vzdelávacími potrebami, ako dievča bola i s rodinou Japoncami internovaná do Jakarty.
Bol vychovaný dvojjazyčne v angličtine a holandčine a taktiež hovorí francúzsky, nemecky a španielsky. 
Clegg vyštudoval na Cambridgeskej univerzite archeológiu a antropológiu, štúdium začal v roku 1986.
Dubná Skala

Dubná Skala alebo "Dubníky" je lokalita v katastrálnom území mesta Vrútky v okrese Martin. Je situovaná na ľavom brehu Váhu, v severovýchodnej časti Lúčanskej Malej Fatry, na východnom úpätí vrchu Grúň () a Malá kopa (). 
Lokalita je známa zásluhou veľkého kameňolomu, nesúceho meno Dubná skala. Pár desiatok metrov JV smerom sa buduje východný portál Tunela Višňové, ktorým bude prechádzať diaľnica D1 medzi mestami Žilina a Martin. Na mimoúrovňovej križovatke s cestou I/18 tu začína 16,41 km dlhý úsek D1 Dubná Skala - Turany.
Estakáda Považská Bystrica

Estakáda Považská Bystrica je mestská diaľničná estakáda, ktorá prechádza priamo mestom Považská Bystrica. Je súčasťou úseku diaľnice D1 Sverepec – Vrtižer. Po dokončení výrazne odľahčila dopravnú situáciu v meste, pretože cez mesto prechádzala doprava z D1.
Dizajn mosta v mestskej zástavbe dotvára večerné osvetlenie a sivo-zelený náter betónových konštrukcií. Estakáda získala ocenenie Stavba roka 2010.
Výstavba.
S dĺžkou 968,73 m je estakáda najdlhším mostným diaľničným celkom na Slovensku. Most má 10 polí pričom najväčšie polia majú rozpätie 122 m. Je prvým diaľničným mostom na Slovensku, ktorého nosná konštrukcia nesie celý diaľničný profil, a v priečnom smere ju podopiera iba jedna podpera.
Proces prípravy prebiehal od roku 2001, keď bol okrem mosta zvažovaný aj tunelový variant. Výstavba prebiehala technológiou vysúvania mostovky. Najprv bolo postavených sedem mostných pylónov, následne sa začalo vysúvať posuvné debnenie. 
Typologicky je most kombináciou zaveseného a trámového mosta tzv. "extradosed". Náklady na výstavbu predstavovali sumu 175,48 mil. € .
E71

E71 môže byť:
Majstrovstvá sveta vo futbale 1990 – Finále

Na Majstrovstvách sveta 1990 sa konalo finále 8. júla a stretli sa v ňom a . Hralo sa na štadióne Stadio Olimpico v Ríme. Zápas skončil 1-0, víťazný gól strelil Andreas Brehme. Víťazom sa tak stalo Západné Nemecko, pre ktoré to bol tretí titul majstra sveta.
Tomáš Gerich

Tomáš Gerich (* 11. september 1973, Prešov) je bývalý slovenský futbalový reprezentant. V slovenskej reprezentácií odohral jeden zápas, 6. februára 2002 proti .
Kruhový diagram asynchrónneho motora

Kruhový diagram asynchrónneho motora alebo zastarano Heylandov diagram je množina koncových bodov vektorov statorového prúdu pri konštantnom napätí, konštantných parametroch stroja a pri premenlivom sklze. Prehľadne znázorňuje prevádzkové vlastnosti stroja. Pre stredné a veľké výkony umožňuje s dostatočnou presnosťou odvodiť jeho pracovné charakteristiky.
Zostrojenie kruhového diagramu.
Potrebné merania a údaje.
Pre zostrojenie kruhového diagramu asynchrónneho motora sú potrebné určité parametre motora. Niektoré je možné získať zo štítka pripevneného na každom motore, na ktorom sú vypísané najzákladnejšie parametre motora ("Menovitý výkon formula_1, Menovitý prúd formula_2, Menovité otáčky formula_3, Účinník formula_4formula_5 "). Ďalšie hodnoty je potrebné získať pomocou meraní na danom motore. Motor sa musí zmerať nakrátko čím sa získa hodnota napätia nakrátko "formula_6" a prúdu nakrátko "formula_7". Ďalej sa musí zmerať naprázdno, aby sa získali hodnoty napätia naprázdno "formula_8" a prúdu naprázdno "formula_9". Ďalej sa musia zmerať hodnoty odporov vinutí motora a to "formula_10". Z jednotlivých meraní odporov sa vypočíta aritmetický priemer, ktorý bude predstavovať odpor každého vinutia formula_11. Pomocou watmetra sa zmeria výkon formula_12.
Vzorce pre výpočet potrebných veličín.
formula_13 ,kde formula_14 sú napätia na jednotlivých vinutiach naprázdno
formula_15 ,kde formula_16 sú prúdy cez jednotlivé vinutia naprázdno
formula_17
formula_18
formula_19
formula_20
formula_21 , kde formula_22 je možné zanedbať (je veľmi malé)
formula_23 ,kde formula_14 sú napätia na jednotlivých vinutiach nakrátko
formula_25 ,kde formula_16 sú prúdy cez jednotlivé vinutia nakrátko
formula_27
formula_28
formula_29
formula_30
formula_31
formula_32
Zvolenie mierok pre nanášanie do diagramu.
Mierka sa volí s ohľadom na veľkosť formátu papiera, na ktorý sa bude diagram vynášať. Pre formát formula_33 je možné zvoliť:
Rozhodca

Rozhodca môže byť:
HMS (Royal Navy)

HMS znamená Her Majesty's Ship alebo His Majesty's Ship a je to predradený prívlastok v označeniach lodí a ponoriek britského kráľovského loďstva Royal Navy. Označenie je používané od roku 1789.
David Cameron

David William Donald Cameron (* 9. október 1966, Londýn) je britský politik a v období rokov 2010 – 2016 premiér Spojeného kráľovstva Veľkej Británie a Severného Írska. 
V rokoch 2005–2016 pôsobil ako vodca Konzervatívnej strany. 
Vyhral voľby a 11. mája 2010 sa po demisii Gordona Browna stal najmladším britským premiérom (43 rokov) od roku 1812. Vyhral aj druhé volebné obdobie v máji 2015. Na funkciu premiéra rezignoval v lete 2016, vzhľadom na referendum o vystúpení Spojeného kráľovstva z EÚ, premiérkou sa stala Theresa Mayová.
Súkromný život.
Je priamym potomkom (pra-pra-pra-pra-pravnukom) kráľa Viliama IV. (1765-1837) a jeho milenky, írskej herečky Dorothey Jordan a ako taký aj príbuzným kráľovnej Alžbety II. (bratranec z piateho kolena); ako potomok dieťaťa vzišlého z nelegitímneho vzťahu však nemôže figurovať v následníckej línii britského trónu. Cez Viliama IV. má anglických, škótskych aj nemeckých predkov. David Cameron patrí tiež medzi potomstvo Elia Levita.
Montpellier HSC

Montpellier Hérault Sport Club je francúzsky futbalový klub sídliaci v meste Montpellier. V súčasnosti hráva v najvyššej francúzskej súťaži; Ligue 1. Majiteľ je Louis Nicollin. Domáce zápasy hráva klub na štadióne Stade de la Mosson.
História.
Klub bol založený pod názvom "Stade Olympique Montpelliérain" v roku 1919. Tento názov mal do roku 1926 potom ešte v rokoch 1937 – 1941 a 1945 – 1969. V týchto obdobiach mal klub názov "Sports Olympiques Montpelliérains" a "US Olympique de Montpellier". V roku 1969 bol klub rozpustený, ale v roku 1974 sa klub vrátil pod názvom "Montpellier La Paillade SC". Od roku 1989 klub nosí dnešný názov "Montpellier HSC". Klub hráva tmavomodrých dresoch a v pomarančových trenírok. Predseda Louis Nicollin je vo funkcii od roku 1974. Súčasný tréner je Rene Girard.
Nórske národné futbalové mužstvo

Nórske národné futbalové mužstvo reprezentuje Nórsko na medzinárodných futbalových akciách, ako sú Majstrovstvá sveta alebo Európy. Jeho domácim štadiónom je Ullevaal Stadion v Osle.
V histórií dosiahlo tri účasti na Majstrovstvách sveta (1938, 1994, 1998) a jednu účasť na Majstrovstvách Európy (2000).
Blažej Vaščák

Blažej Vaščák (* 21. november 1983, Široké) je slovenský futbalista, ktorý je v súčasnosti hráčom MFK Dukla Banská Bystrica . Pôsobil aj v Košiciach, Artmedii Petržalka, v talianskej Serii A a Serii B, v českých Tepliciach a poľskej Polonii Bytom.
Dreamlinux

Dreamlinux je brazílsky počítačový operačný systém založený na distribúcii Debian GNU/Linux. Môže byť nabootovaný ako Live CD, z USB alebo môže byť nainštalovaný na pevný disk. Používateľské prostredie je podobné tomu z Mac OS X, s centrovaným animovaným toolbarom.
Live USB.
Live USB verziu Dreamlinuxu môžete vytvoriť pomocou programu UNetbootin.